Vaikimisi on tekst 7 bitises US-ASCII kodeeringus. Kõik mis järgneb päise lõpus olevale tühjale reale, ongi kirja sisuks. Ilmselgelt jääb sellest väheks, kuna nii ei ole võimalik isegi täpitähti kasutada,  hieroglüüfidest jms. rääkimata. Samuti ei ole erilisi võimalusi teksti vormindamiseks ega manuste lisamiseks. Kõigi nende nimetatud asjade jaoks võeti kasutusele multimeili laiendused (MIME), kuid nendest hetkel pikemalt juttu ei tee. Sisuliselt on tegu täiendava kihiga tavalise tekstiformaadi peal.